**Kaj-Ole Johannes Bärlund** (s. 9. marraskuuta 1945 Porvoo) on suomalainen sosialidemokraattinen poliitikko, joka toimi ympäristöministerinä 1987–1991. Bärlund oli kansanedustajana vuosina 1979–1991.

Koulutus ja työura
------------------

Bärlund kirjoitti ylioppilaaksi 1964, minkä jälkeen hän suoritti diplomiekonomin tutkinnon Svenska handelshögskolanissa 1967. Valmistumisensa jälkeen Bärlund työskenteli Yleisradion toimittajana vuoteen 1971 ja SAK:n tiedotussihteerinä 1971–1972. SAK:sta hän siirtyi oikeusministeriöön lainsäädäntösihteeriksi, mistä tehtävästä hän luopui tullessaan valituksi eduskuntaan vuonna 1979. Kauppatieteiden maisterin arvon Bärlund sai vuonna 1976.

Poliittinen ura
---------------

Bärlund ajoi 1970- ja 1980-luvuilla vakuutuslaitosten ja liikepankkien saattamista yhteiskunnan haltuun. Hänen johdollaan eduskunnassa tehtiin vuosina 1979 ja 1985 kaksi liikepankkien sosialisointiin liittynyttä lakialoitetta. Aloitteet eivät kuitenkaan johtaneet mihinkään.

Tsernobylin ja Sosnovi Borin tilanteiden jälkimainingeissa Bärlund ehdotti lähialueyhteistyötä, niin että Suomi alkoi osallistua lähialueiden ydinvoimaloiden parantamiseen. 
 Bärlund oli Suomen ympäristökeskuksen pääjohtaja 1991–2000, mutta viisi viimeistä vuotta virkavapaalla. Vuosina 1995–2007 Bärlund toimi YK:n Euroopan talouskomission ECE:n ympäristö- ja asunto-osaston johtajana Genevessä.

Bärlund on vaikuttanut pitkään kotikaupunkinsa Porvoon kunnallispolitiikassa. Hän haki Porvoon kaupunginjohtajaksi vuonna 2005, mutta ei tullut valituksi.
 Bärlund hävisi kaupunginjohtajakilvan RKP:n Björn Teirille, jonka myöhemmin katsottiin olevan muodollisesti epäpätevä tehtävään.

Porvoon kunnallispolitiikassa Bärlund on toiminut kaupunginhallituksen puheenjohtajana ensin vuosina 1979–1987 ja vielä myöhemmin talouskriisin aikaan vuosina 2009–2012, jolloin hän oli keskeisessä asemassa tasapainottamassa kaupungin taloutta.

Bärlundille myönnettiin ministerin arvonimi toukokuussa 2014.

Lähteet
-------

1. ↑  Rantala, Risto & Pajala, Lasse (toim.): *Kuka kukin on. Henkilötietoja nykypolven suomalaisista 2009*, s. 115. Helsinki: Otava, 2008. ISBN 978-951-1-21965-1.
2. 1 2  .aspx Kaj Bärlund *Suomen kansanedustajat*. Eduskunta.
3. ↑  Vihola, Teppo: *Rahan ohjaaja. Yhdyspankki ja Merita 1950–2000*, s. 356–360. Merita Pankki Oyj, 2000. ISBN 951-889-103-6.
4. ↑  STUK (Arkistoitu – Internet Archive)
5. ↑  Ympäristö.fi (Arkistoitu – Internet Archive)
6. ↑  Tarvas, Tuomo: Kaj Bärlund sanoo ei Geneven norsunluutorneille *ts.fi*.  8.11.2005. Turun Sanomat. Viitattu 23.3.2009.
7. ↑  Borgå valde båda direktörerna fel *bbl.fi*.  20.6.2006. Borgåbladet. Viitattu 23.3.2009. (ruotsiksi) [vanhentunut linkki][vanhentunut linkki]
8. ↑  Karvala, Samu: Kaj Bärlundin elämäntyö sai kunnian *Uusimaa*.  16.8.2014.  Arkistoitu 31.8.2019. Viitattu 31.8.2019.
9. ↑  "Porvoo oli elänyt raskaasti yli varojen" – kotikaupungin talouslama hätkähdytti Kaj Bärlundia 10 vuotta sitten *Uusimaa*.  23.8.2019. Viitattu 31.8.2019.
10. ↑  Tasavallan presidentin 16.5.2014 myöntämät arvonimet (PDF) *Myönnetyt arvonimet*.  16.5.2014. Helsinki:  Valtioneuvoston kanslia.  Arkistoitu 20.2.2015. Viitattu 29.5.2014.

Aiheesta muualla
----------------

* .aspx Kaj Bärlund *Suomen kansanedustajat*. Eduskunta.
* Kaj Bärlund *Suomen ministerit*. Valtioneuvosto.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Yhdysvallat

 |
|  |
| Henkilöt | 
* Eduskunta
* Valtioneuvosto
* Uppslagsverket Finland

 |

 |